Freydis Helgadottir

471-ben született Sjaelland szigetén.Szülei Helga, Freydis leánya (akiről a nevét kapta), apja Halfdan Erik fia. Szülei gyakran jártak portyázni, így gyermekkora nagy részét nagynénjénél töltötte. Hozzá kötődött a legjobban, illetve ő volt az, aki bevezette Freydist az istenek világába. Nagyanyja látnoki és mágikus képességeit nem örökölte -nagynénjével ellentétben-, viszont tehetségesnek bizonyult a fűvészkedésben.

           Édesapja dicsőség hajhászása és nagyravágyása szükségszerűvé tette, hogy már gyermekként elkezdték örökössé nevelni. Mivel családjában ő volt a legidősebb gyermek, és nem születtek fiútestvérei, a jarlság jövőjének terhe az ő vállára nehezedett.

           Halfdan az évek alatt sorra foglalta el a Sjaelland térségében lévő területeket, és végül 480-ra sikeres egyesítette az addig csak megszállt területeket. Ennek nemzetközi viszonylatban is volt hatása, hiszen a növekvő déli fenyegetés miatt az északi törzsek összeültek és egyesültek.

           Innentől biztos volt, hogy Freydis előtt nehéz feladatok állnak. A tanulásban és harcban kiemelkedő volt, bár utóbbi tudását csak ritkán mutatta meg. Hamar felismerte, hogy ha az összes történetet ismeri az istenekről, sokkal előrébb tud jutni, így minden szabad idejét arra fordította, hogy megismerje ezeket a történeteket. Mindig is nagyra tartotta Loki furfangosságát és észjárását; a róla szóló történeteket szívesen mesélte el szabadidejében az őt körülvevő kisgyerekeknek.

           Apja hét évvel a területek elfoglalása után (487) elhunyt egy vesztes csatában, így eljött az idő, hogy Freydis megmutassa, tudását hogyan tudja kamatoztatni gyakorlatban is. A választó gyűlésen abszolút többséggel győzte le anyját, ami komoly konfliktust szült közöttük. Freydis első intézkedése egy új államszervezet felépítése volt, így ő lett Dánia első királynője, mindössze 16 évesen.

           Uralkodása első éveit hatalmának megszilárdítására, és az anyját támogató lázadók leverésére fordította. Legfőbb társasága még mindig a nagynénje volt, aki helyet kapott a királynő közvetlen körében is. Mint minden fiatal lány Freydis is vágyott egy társra, de tudta, hogy úgy kell házasságra lépnie, hogy az előnyös legyen újonnan létrejött országának is. 492-ben házassági ajánlatot kapott Eiríktől, aki az egyesült törzsek királya volt. Freydis eleinte bizalmatlan volt, hiszen nem is ismerte a kérőjét. Kikérte nagynénje tanácsát, aki bár ködösen fogalmazott, de bátorította a lányt, hogy találkozzon az északival. Az első találkozás során máris nagyon megkedvelték egymást, így Freydis egyre inkább biztosabb volt abban, hogy jó döntést hoz, ha hozzámegy. Még ugyanebben az évben megkötötték a frigyet, és Dánia csatlakozott az északi szövetséghez, ezzel pedig megalakult a Skandináv Hármaskirályság. Esküvőjére három húga – Torvi, Margret, Svana – is elkísérte, hátha találnak megfelelő férjjelöltet.

           A házasságkötés után Freydis úgy döntött, férje uradalmába költözik. Ez az apropó kapóra jött neki családi viszonyai rendezésére is. Anyját kérte fel helytartónak arra az időre, míg ő a férje mellett lesz. Az ajánlatot természetesen elfogadta Helga, és ezzel valamennyit javult a kapcsolatuk -bár Freydis gyakran látogat haza. Ragaszkodott hozzá, hogy nagynénje és azok a szolgálók, akik gyerekkora óta vele voltak vele menjenek új otthonába.

           Másfél évre az esküvőre megszületett az első gyermekük, aki az Ubba nevet kapta. Nevének jelentése testvér, ami hívatott volt tovább vinni a három ország közti testvéri szövetséget. Egy évvel később Ubbának kishúga született, aki nagynénje után a Frida nevet kapta. Neve erős védelmezőt jelent. Mikor Frida megszületett, Freydis és Eirík megbeszélték, hogy fiúk Norvégia ura lesz, míg lányuk Dánia koronáját örökli.

**Húgai:**

Torvi: 473-ban született. Második gyermek a családjában. Ő örökölte szülei harci szellemét, és rendszeresen vezet portyákat.

Margret: 475-ben született. Harmadik gyermek a családjában. Három testvére közül ő a legspirituálisabb. Miután nővére férjhez ment ő is Yggdrasildal-ba költözött, hogy az isteneket szolgálva spirituális tapasztalatokat szerezzen.

Svana: 480-ban született. Ő a legfiatalabb a családjában. Gyakran elkíséri Torvit a portyázásokra, bár különösebben nem hozza lázba a harc.